CELEX: 32009R1019
Language: bg
Date: 2009-10-28 00:00:00
Title: Регламент (ЕО) № 1019/2009 на Комисията от 28 октомври 2009 година за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания (Pouligny-Saint-Pierre (ЗНП))

29.10.2009   
            
            
               BG
            
            
               Официален вестник на Европейския съюз
            
            
               L 282/3
            
         
      РЕГЛАМЕНТ (ЕО) № 1019/2009 НА КОМИСИЯТА
   
   от 28 октомври 2009 година
   за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания (Pouligny-Saint-Pierre (ЗНП))
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
   като има предвид, че:
   
               (1)
            
            
               В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент Комисията разгледа заявката на Франция за одобрение на изменение в елементите на спецификацията на защитеното наименование за произход „Pouligny-Saint-Pierre“, регистрирано с Регламент (ЕО) № 1107/96 на Комисията (2).
            
         
               (2)
            
            
               Заявката има за цел изменение на спецификацията чрез уточняване на условията на използване на различни видове преработване и добавки в млякото и при производството на „Pouligny-Saint-Pierre“. Тези практики осигуряват поддържането на съществените характеристики на наименованието.
            
         
               (3)
            
            
               Комисията разгледа въпросната промяна и стигна до заключението, че тя е обоснована. Тъй като промяната е минимална по смисъла на член 9 от Регламент (ЕО) № 510/2006, Комисията може да я одобри, без да прилага процедурата, описана в членове 5, 6 и 7 от същия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Pouligny-Saint-Pierre“ се изменя в съответствие с приложение I към настоящия регламент.
   Член 2
   Консолидираното резюме на основните елементи на спецификацията е включено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 октомври 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 148, 21.6.1996 г., стр. 1.
   
      ПРИЛОЖЕНИЕ I
      Одобряват се следните промени в спецификацията на защитеното наименование за произход „Pouligny-Saint-Pierre“:
      
         „Метод на производство“
      
      Точка 5 от спецификацията относно описанието на метода на производство на продукта се допълва със следните положения:
      
         „(…) Подсирването на млякото се извършва единствено със сирище.
         Забранява се млякото да бъде сгъстявано чрез частично отстраняване на водата преди получаването на сиренето.
         (…) Забранява се консервацията на млечните суровини, на междинните продукти и на прясното сирене чрез съхранение при отрицателна температура.
         Освен първичните млечни продукти, единствените позволени съставки, спомагателни продукти или добавки към млякото и по време на производствения процес са сирище, безвредни бактериални култури, ферменти, плесен и сол.
         (…) Забранява се консервацията в модифицирана атмосфера на прясното сирене и на сирената в процес на зреене.“
      
   
   
      ПРИЛОЖЕНИЕ II
      
         РЕЗЮМЕ
      
      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      
         „POULIGNY-SAINT-PIERRE“
      
      ЕО №: FR-PDO-0117-0128/29.3.2006 г.
      
         ЗНП (X) ЗГУ ( )
      
      Настоящото резюме представя с информационна цел основните елементи на спецификацията на продукта.
      1.   Отговорен отдел в държавата-членка:
      
      
                  Наименование
               
               
                  :
               
               
                  Institut national de l’origine et de la qualité
               
            
                  Адрес
               
               
                  :
               
               
                  51 rue d’Anjou, 75008 Paris, FRANCE
               
            
                  Тел.
               
               
                  :
               
               
                  +33 153898000
               
            
                  Факс
               
               
                  :
               
               
                  +33 153898060
               
            
                  Електронна поща
               
               
                  :
               
               
                  info@inao.gouv.fr
               
            2.   Група:
      
      
                  Наименование
               
               
                  :
               
               
                  Syndicat des producteurs de Pouligny-Saint-Pierre
               
            
                  Адрес
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Тел.
               
               
                  :
               
               
                  +33 254375213
               
            
                  Факс
               
               
                  :
               
               
                  +33 254370421
               
            
                  Електронна поща
               
               
                  :
               
               
                  syndicataocpouligny@tele2.fr
               
            
                  Състав
               
               
                  :
               
               
                  производители/преработватели (Х) други ( )
               
            3.   Вид продукт:
      
      
                  Клас 1.3:
               
               
                  Сирена
               
            4.   Спецификация:
      
      (резюме на изискванията по член 4, параграф 2 от Регламент (ЕО) № 510/2006)
      4.1.   Наименование:
      
      „Pouligny-Saint-Pierre“
      4.2.   Описание
      
      Сирене от пълномаслено козе мляко с мека консистенция, която е слабо солена, не е преминала през топлинна обработка и има повърхностна плесен, във вид на пресечена пирамида с квадратна основа.
      Минималното съдържание на мазнини в сухото вещество е 45 %, съдържанието на сухо вещество трябва да бъде най-малко 90 грама на отделно сирене.
      4.3.   Географски район
      
      22 общини от департамент Indre:
      
                   
               
               
                  Кантони Blanc и Tournon-Saint-Martin: всички общини
               
            
                   
               
               
                  Кантон Bélâbre: общини Mauvières и Saint-Hilaire-sur-Bénaize
               
            
                   
               
               
                  Кантон Mézières-en-Brenne: община Azay-le-Ferron
               
            4.4.   Доказателство за произход
      
      Всеки млекопроизводител, всеки преработвателен цех и всеки цех, в който се осъществява зреенето, попълва „декларация за правоспособност“, която се регистрира от службите на INAO (Institut National de l’origine et de la qualité — Национален институт по въпросите на произхода и качеството), като по този начин се дава възможност на посочения компетентен орган да идентифицира всички производители. Те са длъжни да предоставят на разположение на INAO регистри, както и всякакви документи, необходими за контрола на произхода, качеството и условията, при които се произвеждат млякото и сирената.
      В рамките на контрола на характеристиките на продукта с наименование за произход се прави аналитична и органолептична проба, с която се цели удостоверяване на качеството и типичността на продуктите, предоставени за такава проба.
      4.5.   Метод на производство
      
      Производството на млякото, преработването му в сирене и неговото зреене трябва да се извършват в географския район.
      Сиренето се получава чрез процес на предимно млечно-кисело подсирване с добавяне на малко сирище. Сиренината остава във формите между 24 и 36 часа преди да бъде извадена от тях и осолена. Зреенето трае минимум 10 дни.
      4.6.   Връзка
      
      Спецификата на това сирене от козе мляко от областта Турен (Touraine) спрямо съседните региони още от 18 век е оригиналната форма, която според традицията пресъздава камбанарията на община Пулини (Pouligny). То бързо придобива широка известност, потвърдена от получения на конкурс в Париж през 1901 г. медал. Организацията на производителите бързо предприема стъпки за поддържане на специфичността на сиренето, на което през 1976 г. е признато наименование за произход.
      Районът на наименованието е с хомогенни характеристики по отношение на климата (по-топъл и сух от околните области), почвата (бедни почви с високо съдържание на глина и пясък) и растителността, които благоприятстват отглеждането на кози и са довели до традиционното производство на това сирене.
      4.7.   Инспекционен орган
      
      
                  Наименование
               
               
                  :
               
               
                  Institut national de l’origine et de la qualité (INAO)
               
            
                  Адрес
               
               
                  :
               
               
                  51 rue d’Anjou, 75008 Paris, FRANCE
               
            
                  Тел.
               
               
                  :
               
               
                  + 33 153898000
               
            
                  Факс
               
               
                  :
               
               
                  + 33 153898060
               
            
                  Електронна поща
               
               
                  :
               
               
                  info@inao.gouv.fr
               
            Горепосоченият инспекционен орган INAO е държавна административна структура с юридическа правосубектност, подчинен на Министерство на земеделието.
      Контролът на условията, при които се произвеждат продуктите, обозначавани с наименование за произход, се извършва под отговорността на INAO.
      
                  Наименование
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Адрес
               
               
                  :
               
               
                  59, boulevard Vincent Auriol, 75703 Paris Cédex 13, FRANCE
               
            
                  Тел.
               
               
                  :
               
               
                  +33 144871717
               
            
                  Факс
               
               
                  :
               
               
                  +33 144973037
               
            DGCCRF е отдел на Министерството на икономиката, финансите и промишлеността.
      4.8.   Етикетиране
      
      Етикетът на сирената трябва да съдържа наименованието за произход „Pouligny-Saint-Pierre“, написано с букви с големина, равна най-малко на две трети от тази на най-големите букви върху него.